《春睡》
元代·张玉孃

绣倦南窗下，条然睡思催。
红日过墙去，清风入幕来。
幽梦迷庄蝶，荒云隔楚台。
觉来香缕在，虚室绝尘埃。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。